શાંતિ પ્રાપ્ત કરવાનાં સોનેરી નિયમની શરૂઆત સ્વીકારથી થાય છે. તેની શરૂઆત આપણે કરેલી પસંદગીઓની જવાબદારી ઉપાડવાથી થતી હોય છે. તે પસંદગીઓ જરૂરી નથી કે સાચી-ખોટી હોય કે સારી-ખરાબ, પરંતુ આપણે જે કઈ પણ પસંદગીઓ કરીએ છીએ તેનું કોઈને કોઈ પરિણામ તો હોય છે જ. આપણે શક્યત: એવી અપેક્ષા ન રાખી શકીએ કે કોઈ ભગવાન ઉપરથી નીચે અવતરણ કરશે અને આપણે ભૂતકાળમાં કરેલી આપણી પસંદગીઓને ભૂંસી નાંખશે, કે પછી આપણને શાંતિ પ્રદાન કરશે. કારણકે દરેકજણને તે આશીર્વાદ તો પહેલેથી જ મળેલા છે. ફર્ક ફક્ત એટલો છે કે આપણી ઈચ્છાઓ અને લાગણીઓ દ્વારા આપણે તેને ઢાંકી દેતા હોઈએ છીએ.